b'\n_START_ARTICLE_\nOnd\xc5\x99ej Synek\n_START_PARAGRAPH_\nOnd\xc5\x99ej Synek (f\xc3\xb8dt 13. oktober 1982 i Star\xc3\xa1 Boleslav, Tjekkoslovakiet) er en tjekkisk roer og femdobbelt verdensmester i singlesculler._NEWLINE_Synek har vundet tre OL-medaljer i singlesculler, s\xc3\xb8lv ved OL 2008 i Beijing og OL 2012 i London, samt bronze ved OL 2016 i Rio de Janeiro. Han deltog ogs\xc3\xa5 ved OL 2004 i Athen, hvor han sluttede p\xc3\xa5 femtepladsen i samme disciplin._NEWLINE_Synek har fem VM- og fire EM-guldmedaljer i singlesculler samt en EM-guldmedalje i otter.'